### Resume

Som led i den løbende opfølgning på budget fremlægges 3. kvartalsopfølgning for perioden januar til september 2023. På driften forventes en overførsel på 2,1 mio. kr., som primært vedrører mindreforbrug på innovationspulje og innovationsprojekter. Der forventes et merforbrug på kollektiv trafik, gadelys og parkering som modsvares af et mindre asfaltudbud og andre driftsjusteringer. På anlæg forventes der overførsler til 2024 på 60 mio. kr. i udgift.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 30. september 2023. Afvigelser på de enkelte områder gennemgås efter skemaet.

![](data:image/png;base64...)

Figur 1: Tabel med forventet regnskab og forventede overførsler til 2024 på TU drift på hovedområder.

Kollektiv trafik

Kollektiv trafik forventer i 2023 et merforbrug på 4,9 mio. kr. efter en kompensation fra voksenudvalget i 2023 på 0,750 mio. kr. for øget handicapkørsel i 2023.

Merforbruget skyldes en periode med ekstraordinære udgifter pga. høje energipriser samt mindreindtægter pga. manglende passagerer.

For at kompensere for merforbruget i 2023 udbydes der mindre asfalt i 2023.

[adresse]

På asfalt er der udbudt for 5,6 mio. kr. mindre end budget for at kompensere for merforbruget på kollektiv trafik jf. halvårsregnskab.

Ud af dette mindreforbrug, imødekommes et merforbrug på 4,9 mio. kr. på kollektiv trafik jf. ovenstående afsnit. Forskellen på 0,7 mio. kr. er med til at dække merforbrug i [adresse]:

* Der er generelle prisstigninger på hele driften pga. inflationen.
* På Vejbelysning forventes fx. et merforbrug på ca. 2 mio. kr., som både kan henføres til de højere elpriser, samt mange fejl og reparationsudgifter på lysmaster.
* Derudover er der manglende parkeringsindtægter ca. 1,6 mio. kr., dels pga. generelt færre indtægter fra pladserne (niveau er ikke det samme som før Covid-19) og dels nyt P-hus Cronhammar, hvor budget blev lagt med forventning om flere parkeringer fra åbningsdag samt aftale om udlejning af parkeringspladser til erhverv.
* Oktobers vejr har medført skader på [adresse] - anslået reparationsudgifter på 1 mio. kr. i 2023

For at modsvare merudgifter reduceres aktivitetsniveauet på driften - primært på asfalt, fortove, vejmarkeringer, afvanding og renhold. Derudover justeres serviceniveauet på "Giv et Praj". Endelig kompenserer midlerne fra LCP vedr. producentansvar for filter til tobaksvarer i 2023 (0,431 mio. kr. ). Fra 2024 foreslås midlerne brugt til besparelser.

Der forventes at skulle overføres et samlet merforbrug på [adresse] på 1,5 mio. kr. til 2024.

På Materielgården er et projekt med nye velfærdsfaciliteter forsinket og der forventes overført 0,6 mio. kr. til 2024.

Inkl. overførslen på Materielgården forventes en nettooverførsel af merforbrug på 0,9 mio. kr. på [adresse].

Vinter

Det er i opfølgningen antaget at budget på vinter overholdes. Dog er økonomien på vintertjeneste presset pga. et overført merforbrug fra 2022 på 3,8 mio. kr. Derudover har området været i udbud i foråret 2023, med beregnede prisstigninger på 1,15 mio. kr. til følge. Beredskabsperioden er tidligere besluttet forkortet, men det kræver en ekstraordinær grøn vinter i kommende sæson, hvis budgettet skal holdes.

Byfornyelse, byrum og innovationsprojekter

På Byfornyelse, byrum og innovationsprojekter forventes der en rest på 1,8 mio. kr., som skal overføres til 2024.

Det skyldes innovationsprojekter, som strækker sig over flere år. Primært udvikling af driftsweb, p-pladser til elladestandere og grøn moblitetsplan.

Puljer

Der er 1,2 mio. kr. i innovationspuljen som ikke er disponeret. I opfølgningen er det antaget at disse overføres til 2024.

Anlæg

![](data:image/png;base64...)

Figur 2: Forventet regnskab og forventet overførsel på anlæg

Af et samlet nettobudget på 322,932 mio. kr. forventes der overført 60 mio. kr. i udgifter og 0 mio. kr. i indtægter til 2024.

De forventede udgiftsoverførsler på 60 mio. kr. vedrører i overskrifter:

10,8 mio. kr. - Byggemodning

5,0 mio. kr. - Byudvikling, By- & Områdefornyelse

43,2 mio. kr. - Veje og stier

1,0 mio. kr. - Klimaskærm

Den forventede anlægsoverførsel bør ses i lyset af, at ca. 62 % af det korrigerede budget består af overførsler, fremrykninger og tillægsbevillinger.

Generelt har inflation betydet stigende priser og merudgifter. Som følge heraf er der større usikkerhed omkring det forventede resultat.

Af større enkelte overførsler kan nævnes:

* Byggemodning v. [adresse]" - 3,4 mio. kr. - afventer færdiggørelse af vej og kloak før byggemodning kan udføres.
* Betonelementbyggerier 4 skoler" - 3 mio. kr. - Omfang af renovering er større end forventet - kræver flere undersøgelser før arbejde kan igangsættes.
* Pulje til infrastruktur" - 2,9 mio. kr. - reserveret til finansiering af nye infrastrukturprojekter.
* Forbindelse Vest om Mie Clausen" - 15,6 mio. kr. - tillægsbevilling efterår 2023 på 20 mio. kr. til forstærkning og reetablering efter skybrud - forventer længerevarende erstatningssag.
* Intelligente Transport Systemer" - 3,5 mio. kr. - projekt forsinket - afventer udvikling af nye systemer (markedsforhold/priser/leveringsmuligheder).
* [adresse]" - 3,0 mio. kr. - afventer det endelige anlægsprojekt.
* Mindre Anlæg 2023-2024" - 3,3 mio. kr. - ifm. anlægsrevision 2023 blev der fremrykket budget fra 2024 - det har ikke været muligt at realisere alle projekter.
* 4 sporet bro, [adresse]" - 4,0 mio. kr. - Projekt udføres af BaneDanmark.

De enkelte anlægsprojekter ses i bilaget "TU Anlæg - Tejs Andreasen", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og byrådet.

Høring

Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen indgår i den samlede sag for 3. kvartalsopfølgning til Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | 3. kvartalsopfølgning for drift og anlæg godkendes. |

### Beslutning

Godkendt.